open-index/open-wikipedia-markdown huggingface dataset:
Halvor Moxnes

**Halvor Moxnes** (født 1944) var professor i teologi ved Universitetet i Oslo.

Han tok artium ved Hamar katedralskole i 1961, og tok den teologiske embedseksamen i 1971. Fra 1973 var han universitetsstipendiat og tok doktorgraden i 1978. Deretter fulgte opphold ved univesitetene i Yale, Duke, Tübingen og Cambridge. 

Fra 1984 har han vært professor. Han var tilknyttet Det norske institutt i Roma mellom 1990 og 1991. Moxnes ble utnevnt til æresdoktor ved Københavns Universitet i 2005.

Moxnes forsker særlig på Det nye testamente, familie, seksualitet og kjønnsroller, kulturelle sammenhenger for bibelfortolkning, den historiske Jesus fra Nasaret og sosialantropologi samt bibeltolkning.

Moxnes har frontet homofiles rettigheter både i Den norske kirke og ellers i norsk samfunnsliv.

## Referanser

## Eksterne lenker

* Hjemmeside ved UiO
* Gudstjeneste for homofile. Intervju med dr.theol. Halvor Moxnes foran morgendagens gudstjeneste i Sagene kirke Dagsnytt
Bjelkarøy

**Bjelkarøy** (offisielt **Bjelkarøyna**) er en øy i Øygarden kommune i Vestland fylke. Den har ca. 15 fastboende. 

Bjelkarøy har fergeforbindelse til Klokkarvik, Lerøy og Hjellestad. Sund kommunestyre har vedtatt reguleringsplan for bro mellom Bjelkarøy og Lerøy.

Navnet Bjelkarøyna ble fastsatt i 1999. Skrivemåten Bjelkarøy er den som vanligvis benyttes, men er ikke godkjent.

## Referanser
Liste over land som kun grenser til ett annet land

Dette er ei **liste over [[Liste over verdens stater|land]] som kun grenser til ett annet land**. Lista inkluderer ikke land som ikke er anerkjente av FN. Den tar heller ikke hensyn til grenser til havs, selv om det ikke er internasjonalt farvann mellom landene. Lista baserer seg på datasettet *Direct Contiguity* fra prosjektet Correlates of War.

## Land som kun grenser til ett annet land (ekskludert biland)
### Uten kystlinje (enklaver)

### Med kystlinje

## Biland

## Referanser




## Se også
* Enklave og eksklave
* Liste over innlandsstater
* Øystat
Bjorøy

**Bjorøy**, offisielt **Bjorøyna**, er en øy i Øygarden kommune i Vestland fylke. Bjorøy er en bynær øy som har opplevd en kraftig vekst i befolkningen etter at fastlandsforbindelsen kom i 1996. Folketallet var  i 2019. Siden 2024 er Bjorøyna klassifisert som tettsted. 

I tillegg nybygde hus har mange fritidseiendommer blitt omgjort til helårsboliger. Det går bru fra Bjorøy til naboøya Tyssøy. Bjorøytunnelen langs fylkesvei 5236 forbinder øya med Bergen. Før tunnelen åpnet var det fergeforbindelse fra Bjorøyhamn til Alvøen i Bergen.

## Referanser
Peel Park

**Peel Park** var hjemmebanen til den engelske fotballklubben Accrington Stanley mellom 1919 og 1966. Banen lå ved Burnley Road nordøst for sentrum i Accrington i Lancashire.

Accrington Stanley hadde tidligere spilt på banen Moorhead Park, men da klubben startet igjen etter 1. verdenskrig valgte de å finne et mer egnet sted. Valget falt på et område ved Peel Park Hotel. Kjøpesummen var £2500. Banen ble åpnet 20. september 1919 med kamp mot Stalybridge Celtic.

Accrington Stanley var en av de første klubbene i England som prøvde seg på å spille fotball under flomlys. Klubben installerte flomlysanlegg på Peel Park i november 1953, og anlegget ble først tatt i bruk på en reservelagskamp i januar 1954.

Tilskuerrekorden på Peel Park var 17 634 for en vennskapskamp med flomlys mot Blackburn Rovers 15. november 1954. Rekorden for en ligakamp var 15 425 mot York City 11. april 1955 (3. divisjon). Det laveste tilskuerantallet på Peel Park i en kamp i The Football League var 925 mot York City 30. mars 1960. Klubben hadde imidlertid langt færre tilskuere på mange andre kamper på banen.

I april 1958 kjøpte Accrington Stanley en brukt tribune fra Aldershot Military Tattoo. Tribunen ble imidlertid langt dyrere enn klubben hadde beregnet, og kjøpet bragte klubben ut i økonomiske vanskeligheter. Accrington Stanley trakk seg fra ligaen i mars 1962 og gikk konkurs året etter, men fortsatte som amatørklubb til januar 1966. Deretter ble Peel Park solgt. Da klubben ble startet på nytt i 1968, valgte de Crown Ground som ny hjemmebane. Baneforholdene på Crown Ground var imidlertid dårlige, og klubben ønsket etter hvert å ta over Peel Park igjen. I 1973 spilte de en enkelt seriekamp på Peel Park, og i 1975 gjorde de et forsøk på å returnere permanent til den gamle banen. Forsøket lyktes imidlertid ikke, og klubben ble værende på Crown Ground.

Da klubben trakk seg fra ligaen i 1962, hadde Peel Park en offisiell tilskuerkapasitet på 24 600, med 9000 under tak, men bare ca. 2300 sitteplasser. Etter konkursen forfalt imidlertid banen. Den ene tribunen brant ned i april 1972, og de andre tribunene ble også revet. I dag er det lite igjen av banen. Selve gressmatta og den gamle garderoben eksisterer fremdeles, men alt av tribuner er borte.

## Kilder
* Paul & Shirley Smith: *The Ultimate Directory of English & Scottish Football League Grounds*. Yore Publications, Harefield 2005. ISBN 0954 783042

## Eksterne lenker
* Accrington Stanleys offisielle hjemmeside
Myrmidonere

**Myrmidonere** (gresk: Μυρμιδόνες) var i gresk mytologi dyktige krigere, ledet av helten Akilles, som beskrevet av Homer i *[[Iliaden]]*. Myrmidonernes eponymiske stamfar var Myrmidon, sønn av Zevs og prinsesse Eurymedusa i Fthiotis (mest kjent for fjellpasset Thermopylene), en datter av Kletor eller Akheloos. Zevs gjorde henne gravid ved hamskifte; han tok skikkelse av en maur.

Et annet sagn beretter at Egina utenfor Athen ble oppkalt etter nymfen Aigina da Zevs skjenket henne stedet. Sammen fikk de sønnen kong Aiakos - farfar til Akilles - som ble født på Egina. Hera var rasende av sjalusi, og sendte en ødeleggende pest til Egina som tok livet av befolkningen. Aiakos ba sin far om et nytt folk, og Zevs forvandlet da maur til mennesker, kjent som «myrmidonere», «maurfolk». Dette opphavssagnet søkte å forklare myrmidonenes navn, som i klassisk gresk ble tolket som «maurfolket», fra μυρμηδών (*murmedon*), og fra μύρμηξ (*murmex*), «maur», jfr folkeetymologi. 

I *Iliadens* 8. bok minnes Akilles spådommen om at de beste av myrmidonerne skulle falle mens han selv ennå var i live. Da Patroklos falt, fikk han derfor hederstittelen «den beste (*áristos*) av myrmidonerne» - ikke minst fordi han hadde på seg Akilles' brynje da han falt. I *Iliaden* skildres myrmidonerne som de frykteligste av alle krigere i antikkens Hellas. Homer kalte dem også «hellenere», med navn etter den mytologiske stamfaren Hellen. «Hellenere» ble senere det navnet alle grekere brukte om seg selv, og navnet på landet deres var Hellas.

Ovid fortalte i sine *[[Metamorfoser]]* at kong Aiakos på øya Egina  i Saroniabukta (far til Pelevs som ble far til Akilles) tryglet Zevs om at øya hans måtte befolkes på nytt etter et pestutbrudd. Zevs svarte at hans folk ville bli som maur på hans hellige eik, og fra maurene sprang folket på Egina frem, myrmidonerne.

## Myrmidonere i annen kultur
Myrmidonerene kan sees i den amerikanske filmen *[[Troja (film)|Troja]]* fra 2004, som er basert på Homers *Iliaden*. Det finnes også en rekke rolle- og strategispill som bruker myrmidonerne som soldater.

## Referanser
Nerstad

**Nerstad** er en tettbebyggelse i Sigdal kommune i Buskerud. Stedet har noen hundre innbyggere, og ligger rundt syv km sør for kommunesenteret Prestfoss langs fylkesvei 287 mellom Åmot i Modum og Eggedal. Som en av tre valgkretser i Sigdal kommune hadde valgkretsen Nerstad 854 stemmeberettigede personer ved Stortingsvalget 2017.

**Nerstad** er et lite tettsted i Sigdal kommune i Buskerud. Stedet har noen hundre innbyggere, og ligger rundt syv km sør for kommunesenteret Prestfoss langs fylkesvei 287 mellom Åmot i Modum og Eggedal. Som en av tre valgkretser i Sigdal kommune hadde valgkretsen Nerstad 854 stemmeberettigede personer ved Stortingsvalget 2017.

Nerstad ligger i nedre del av kommunen og har i de senere årene vært gjenstand for størstedelen av boligbyggingen som har skjedd i kommunen. Mens Nerstad tidligere først og fremst var preget av industri og landbruk, er det i dag mest kjent som sentrum for skole og idrett med utviklede boligfelt.

Mesteparten av befolkningen på Nerstad bor fordelt på to byggefelt; "Det gamle feltet" hvor det ikke lenger bygges nye boliger og "Det nye feltet", hvor det fortsatt bygges enkelte boliger i et område kalt Nordheimfeltet. "Det nye feltet" er boligfeltet med flest barnefamilier. På Nerstad finnes også et industriområde, der bedrifter som Nor-Ka, Thor Holm Plastvarefabrikk, Sigdal Maskinforretning og Skare & Nes holder til.

Stedet har sin egen skolekrets med 1-7-skolen Nerstad skole. Rett ved skolen ligger Nerstad barnehage, med tre avdelinger og 64 plasser.

Sigdals eneste idrettshall, Sigdalshallen, er en del av Nerstad idrettspark. Det meste av utleie er til håndballaktivitet, men det er også utleie til andre aktiviteter som fotball, friidrett, volleyball, klatring, dans mm. Ved siden av hallen finnes en fotballbane, en sandvolleyballbane og en ballbinge. Om vinteren blir ballbingen brukt som skøytebane. Det finnes preparerte skiløyper med belysning.

Organisasjoner som Nedre Sigdal IF og Vad 4H hører til på Nerstad.

## Se også
* Solumsmoen

## Referanser


## Eksterne lenker
* Nerstad skole 
* Nerstad barnehage 
* Nedre Sigdal IF
Prestfoss

**Prestfoss** er et tettsted og administrasjonssenteret i Sigdal kommune i Buskerud. Tettstedet har  innbyggere per 1. januar  og ligger der elva Simoa dannes ved utløpet fra Kråkefjorden, som er navnet på den østligste delen av innsjøen Soneren.

## Tettstedet
### Navnet, kirken og prestegården
I Prestfoss ligger også Holmen kirke fra 1853, som avløste den gamle stavkirken fra middelalderen som ble revet 1855. Kirken der har lange tradisjoner som ei av to hovedkirker i Tverrdalene. Den andre er Heggen kirke i Modum, som i forgangen tid også var prostikirke for Tverrdalene.

Den gamle gården Holmen (av norr. *Holmheimr*), gnr. 36 i Sigdal, er opphavet til navnet på kirka og synonym med Sigdal prestegård, som i tidligere tider ble kalt *Holmen prestegaard*, slik tilfellet var i 1595 da biskop Jens Nilssøn var innom på visit (JN 353). Prestegården og prestenærværet i bygda har på sin side gitt navn til både fossen i Simoa, *Prestfoss*, og et tjern og ei kleiv, *Presttjenn* og *Presttjennkleiva*, innpå Holmenåsen nord-nordøst for tettstedet og prestegården.

### Folkemusikksenteret i Buskerud

På Prestfoss ligger Folkemusikksenteret i Buskerud, som også er et friluftsmuseum. Museet gir et godt bilde av byggestil og tradisjoner i distriktet.

Folkemusikksenteret er hovedsakelig ansvarlig for å innsamle, lagre og fremme lokal folkemusikk og dans. Arkivet inneholder historisk innsamlet materiell fra den lokale folkemusikken i dalen.

### Sigdal og Eggedal Museum
Sigdal og Eggedal Museum er et frilufts kulturarvmuseum som gir et godt bilde av byggestil og tradisjoner i distriktet. Sigdal og Eggedal Museum ligger på området til det tidligere Sigdal Nikkelverk (1874-1879).

Riksvei 287 passerer gjennom Prestfoss, og Fv132 og Fv133 starter også fra stedet.

## Referanser


## Eksterne lenker
* 
* Sigdal og Eggedal Museum
* Folkemusikksenteret i Buskerud (Norwegian)
* Lauvlia, Theodor Kittelsens kunstnerhjem
* Sigdalslag, engelskspråklig nettsamfunn for etterkommere av emigrerte sigdøler, eggedøler og kryllinger
Farmasi

**Farmasi** (fra gresk φάρμακον (fármakon) = legemiddel) er læren om legemidler. 

Farmasi er også en betegnelse på yrket der de farmasøytiske kunnskapene anvendes innen framstilling, utlevering og informasjon om legemidler.

## Disipliner
Farmasi er læren om legemidlenes fremstilling og om deres fysiske, kjemiske og biologiske egenskaper. 

Farmasi som vitenskap omfatter: Farmakognosi, farmakologi, galenisk farmasi, legemiddelanalyse, legemiddelkjemi, mikrobiologi og samfunnsfarmasi.

## Farmasøyter
Farmasøyter har tradisjonelt tilberedt og utlevert legemiddel på ordre fra leger. Oppgaver tilknyttet pasientbehandling, i tillegg til  klinisk praksis, medisineringsovervåking og legemiddelopplysning, er også en del av farmasiens fagfelt. Noen av disse oppgavene har i enkelte land blitt stadfestet med lov.

Farmasøyter har også en sentral rolle i utvikling, fremstilling og produksjon av legemidler både til den enkelte pasient på sykehusene og i den farmasøytiske industrien.

## Symboler
De mest vanlige symbolene forbundet med farmasi er morter og pistil, tegnet ℞ (recipe (*lat*) = ta), hygieabegeret med slangen og det grønne korset. Merkurstav og asklepiosstaven har også vært brukt.


Fil:Pharmacy Green Cross.png|Det grønne korset
Fil:PharmacistsMortar.svg|Morter og pistil
File:Rx_symbol_border.svg|Recipe symbol
Fil:Caduceus.svg|Merkurstav
Fil:Asclepius staff.svg|Asklepiosstaven


## Se også
* Farmasøyt
* Reseptar
* Apotektekniker
* Apotek
* Legemiddel

## Eksterne lenker
*
Alkoholloven

**Alkoholloven** (formelt **lov om omsetning av alkoholholdig drikk m.v.**) av 2. juni 1989, regulerer innførsel og omsetning av alkoholholdige drikker.

Alkoholloven skal være et hjelpemiddel til å begrense skadevirkningene som overdreven alkoholdrikking ofte fører til.

Også for å beskytte mindreårige i å få tak i alkoholholdige drikker som kan ødelegge ens helse da dens hjerne ikke er fullstendig utviklet.

Her er et utdrag av § 1–5 i alkoholloven, som omhandler aldersgrense:
* Salg, skjenking eller utlevering av alkoholholdig drikk med 22 volumprosent alkohol eller mer må ikke skje til noen som er under 20 år.
* Salg, skjenking eller utlevering av alkoholholdig drikk med lavere alkoholinnhold enn 22 volumprosent må ikke skje til noen som er under 18 år.

## Reklame
Forbud mot alkoholreklame dekkes i Norge av alkoholloven (Lov om omsetning av alkoholholdig drikk m.v) § 9-2 første ledd 

I Norge er det forbudt å:

* reklamere for alkoholholdig drikk
* reklamere for varer med samme merke eller kjennetegn som alkoholholdig drikk
* la alkoholholdig drikk inngå i markedsføring av andre varer eller tjenester

Hovedformålet med forbudet er å hindre påvirkning som fører til økt etterspørsel av alkoholholdig drikk. Videre er det et formål å opprettholde befolkningens forståelse for at alkoholholdige drikkevarer skiller seg fra andre handelsvarer og at det derfor er behov for regulering som begrenser alkoholforbruket i Norge. Forbudet er utformet som et generelt forbud mot alle former for markedsføring av alkohol. 

## Referanser


## Eksterne lenker
* Lov om omsetning av alkoholholdig drikk m.v. – fra Lovdata
*Salgs- og skjenkebevillinger: kommunenes forvaltning av alkoholloven, statistikk fra Folkehelseinstituttet
Magnus Powell

**Erik Magnus Powell** (født 1974) er en svensk fotballtrener og tidligere fotballspiller som er hovedtrener for den færøyske klubben .

Han spilte for GIF Sundsvall, FC Lyn Oslo, , Helsingborgs IF, Arnäs IF, Husums IF og Örebro SK.

## Karriere som spiller
### Tidlig karriere i Sverige
Powell startet sin karriere i  Arnäs IF, men gikk til Örebro SK i 1991 som 17-åring, før han tre år senere dro til Helsingborgs IF. Han spilte fire sesonger for *Di Röe* og fikk med seg et seriemesterskap før han dro videre til Norge.

### Lillestrøm Sportsklubb
Powell spilte totalt 176 obligatoriske kamper for LSK, og skåret 69 mål, 40 av disse i Tippeligaen. Powell fikk en sølvmedalje i 2001, og var også med å tape finalen i NM i 2005 mot Molde FK.

### Fotballklubben Lyn
Powell meldte overgang til Lyn i januar 2006 foran 2006-sesongen. Hans første seriekamp for Lyn var i et uavgjort møte med Start i Kristiansand 9. april 2006. Hans første mål kom i en seriekamp borte mot Odd Grenland 13. mai 2006 som Lyn tapte 2-1. Han skåret to mål i en cup-kamp borte mot Lisleby 8. juni 2006, noe som er det største antallet mål Powell har skåret i en enkelt kamp for Lyn.

I de tre påfølgende sesongene spilte Powell 62 obligatorisk kamper for Lyn, inkl to UEFA-cupkamper i 2006. Han skåret 9 mål for Oslo-klubben, 6 av disse i serien. I sesongene 2007 og 2008 var Powell ikke en del av førstevalget for Henning Bergs Lyn, og på hans 13 siste kamper for Lyn før utlånet, startet han kun to ganger, en av disse i serien, de andre gangene kom han inn som innbytter.

#### Utlån til GIF Sundsvall
Den 31. juli 2008 ble det klart at Magnus Powell forlot Lyn for å spille høstsesongen 2008 hos svenske GIF Sundsvall, da Powell ønsket å forlate Lyn for å få mer spilletid.

## Karriere som trener
I 2010 ble han Assistenttrener Junior Elite og trenerutvikler for Lillestrøm SK.

I desember 2014 skrev Powell under på en 3-årskontrakt med Egersund Idrettsklubb. Han tok over jobben som hovedtrener etter Bengt Sæternes. Denne jobben hadde han ut 2015-sesongen.

Den 17. november 2015 ble han bekreftet som hovedtrener for Levanger fotballklubb. Han ga seg som trener i Levanger etter sesongen 2017.

Den 16. januar 2018 ble han ansatt som hovedtrener for Sandefjord. 25. april ble han og Sandefjord enige om å avslutte samarbeidet.

## Meritter
**Helsingborgs IF**
* Seriemester: 1999

**Lillestrøm Sportsklubb**
* Nr 2 i Tippeligaen: 2001
* Nr 2 i NM: 2005

## Referanser


## Eksterne lenker
* 
* Profil på lynfotball.net 
* Profil på lsk.no
Klossa Knapitatet

***Klossa Knapitatet*** er Samla Mammas Mannas tredje studioalbum og ble gitt ut i 1974. Det ble spilt inn i Studo Decibal i Stockholm 6.–8. november 1974. Albumet er helt instrumentalt, men inneholder noe ordløs sang og jodling. Tittelen er et ordspill over den svenske venstrebevegelsens slagord «Krossa kapitalet» (Knus kapitalismen!).

## Sporliste
#«Ingenting»  – 2:09
#«Liten dialektik» – 10:10
#«Sucken» – 1:14
#«Långt ner i ett kaninhål» –  4:13
#«Kom lite närmare» – 1:30
#«Musmjölkningsmaskinen» – 6:36
#«Influenser» – 6:58
#«Klossa Knapitatet» – 1:23
#«Ramlösa kvällar» – 5:30

## Kilder
* 

## Eksterne lenker
*
Accrington FC

**Accrington Football Club** var en engelsk fotballklubb som eksisterte mellom 1876 og 1896. Klubben holdt til i byen Accrington i Lancashire i Nord-England.

I 1888 var Accrington en av tolv klubber som stiftet The Football League, Englands første nasjonale fotballserie. Accrington gjorde det ikke spesielt bra i den nye ligaen. Deres beste plassering var en 6.-plass i 1889/90-sesongen. I den første sesongen med to divisjoner, 1892/93, ble de nest sist av de 16 klubbene i 1. divisjon. Etter at de tapte i såkalt test-kamp mot Sheffield United, valgte de å trekke seg fra ligaen heller enn å rykke ned i 2. divisjon. Etter to sesonger i Lancashire League begynte de i Lancashire Combination høsten 1895. De trakk seg imidlertid etter fem seriekamper. Klubben fortsatte utenfor serien, men den ble lagt ned etter at de tapte 12-0 for Darwen i Lancashire Senior Cup 14. januar 1896.

Accrington deltok i FA-cupen for første gang i 1881. De hadde walkover i 1. runde, men tapte for Darwen i 2. runde. I 1883 og 1884 ble Accrington diskvalifisert etter henholdsvis 2. og 1. runde for profesjonalisme. Klubbens beste sesong i FA-cupen var sesongen 1887/88, da de tapte for Blackburn Rovers i 3. runde.

Accrington spilte på banen Thorneyholme Road (som fremdeles er hjemmebane for Accrington Cricket Club) til 1894, og deretter på Moorhead Park. På Moorhead Park delte de bane med Accrington Stanley.

Accrington FC og Accrington Stanley FC var to forskjellige klubber, og må ikke forveksles. Accrington Stanley ble for øvrig stiftet som *Stanley Villa* i 1891, og tok navnet Accrington Stanley i 1893, etter at Accrington FC hadde trukket seg fra The Football League. Etter at Accrington Stanley gikk konkurs i 1962, tok klubben navnet Accrington FC fra desember 1963 til den ble lagt ned i januar 1966.

## Klubbrekorder
*Største seier i FA-cupen: 11-0 mot Rossendale 15. oktober 1887 (1. runde)
*Største seier i The Football League: 6-1 mot Derby County 16. november 1889
*Største tap i FA-cupen: 0-5 mot Blackburn Rovers 9. februar 1889 (1. runde omkamp)
*Største tap i The Football League: 2-12 mot Aston Villa 12. mars 1892.
*Høyeste tilskuerantall: 8000 mot Preston North End 5. november 1892 (1. divisjon)

## Kilder
* Historien til Accrington Stanley til 1966 
* Gordon Smailes: *The Breedon book of Football League records*, Breedon Books Sport, Derby 1991. ISBN 0-907969-98-4
* Mike Collett: *The Guinness record of the FA cup*, Guinnes Publishing, Enfield 1993. ISBN 0-85112-538-7
Vaktvirksomhetsloven

**Lov om vaktvirksomhet** av 5. januar 2001 er en norsk lov som regulerer juridiske forhold vedrørende vaktvirksomhet.

Loven gjelder vaktvirksomhet mot betaling og egenvakthold som er vakttjenester av egen privat, statlig eller kommunal eiendom, deriblant vakthold av egne bygninger og egne ansatte ved bruk av vektere, kameraovervåking, elektronisk overvåking eller på annen måte.

Loven spesifiserer vakttjenester som tilsyn med privat og offentlig område, kontrolltjenester, verditransporter, ledsagertjenester og mottak og behandling av alarmer. Opplæring i vakttjenester inngår også i loven.

## Eksterne lenker

* Lov om vaktvirksomhet – fra Lovdata
Kohrener Land

**Kohrener Land** er et landskap i det vestlige Sachsen, øst for Altenburg. Kohrener Land ligger i overgangen mellom lavlandet omkring Leipzig (*Leipziger Tieflandsbucht*) i nord og Erzgebirge-forlandet i sør. Området er relativt flatt og oppdyrka, men med tallrike trange bekkedaler. I historisk forstand er Kohrener Land et ca. 80 km² stort område omkring byen Kohren-Salis.

På grunn av gode jordbruksmessige og klimatiske betingelser har Kohrener Land gjennom lang tid vært intensivt dyrka. Tross det finnes det en del skog på den mindre verdifulle jorda og i bekkedalene. Kohrener Land var tidligere et viktig fruktdistrikt, særlig kirsebær. En vanlig driftsform var en form for ekstensiv fruktproduksjon med spredte trær på beitemarker (*Streuobstwiesen*), men det var også intensivt drevne fruktgårder. Fram til 1929 gikk det hver morgen under innhøstinga et tog med friske kirsebær fra Kohren til Hamburger Fischmarkt. Våren 1929 ble frukttrærne skadd av en katastrofal frost, og kirsebærproduksjonen har aldri siden nådd gamle høyder. Etter oppløsninga av DDR og innlemmelsen i Fellesmarkedet har fruktprodusentene fått store problemer med konkurransen fra billige importbær, og det er blitt gitt tilskudd fra Brussel for å avvikle fruktgårdene. I dag drives det et arbeid for å bevare restene av det gamle kulturlandskapet. Arbeidet støttes av myndighetene og av naturvernforeninger.

## Eksterne lenker
* Fremdenverkehrsverband Kohrener Land
Samla Mammas Manna

**Samla Mammas Manna** er en svensk rockegruppe som spiller progressiv rock. Gruppen har blitt splittet og har hatt mange medlemsutskiftninger og het under noen perioder **Zamla Mammaz Manna** og **von Zamla**.

## Diskografi
### Samla Mammas Manna
**[[Samla Mammas Manna (album)|Samla Mammas Manna]]* (1971)
**[[Måltid (album)|Måltid]]* (1973)
**[[Klossa Knapitatet]]* (1974)
**[[Snorungarnas symfoni]]* (1976)
**[[Kaka (album)|Kaka]]* (1999)
**[[Dear Mamma]]* (2002) (med Lars Hollmer, Coste Apetrea og Ruins)

### Zamla Mammaz Manna
**[[Schlagerns mystik / För äldre nybegynnare]]* (1978)
**[[Familjesprickor]]* (1980)

### von Zamla
**[[Zamlaranamma]]* (1982)
**[[No Make Up!]]* (1984)
**[[... 1983 (live)]]*  (1985)

## Eksterne lenker
* 
*
Cole Porter

**Cole Albert Porter** (født 9. juni 1891 i Peru i Indiana i USA, død 15. oktober 1964 i Santa Monica i California) var en amerikansk komponist og låtskriver fra Indiana. 

Blant hans komposisjoner er musikalene *[[Kiss Me, Kate]]* (1948) (basert på Shakespeares *[[The Taming of the Shrew]]*), *[[Fifty Million Frenchmen]]* og *[[Anything Goes]]*, i tillegg til sanger som «Night and Day», «I Get a Kick out of You» og «I've Got You Under My Skin». Han er kjent for sine sofistikerte tekster, fantasirike rim, og komplekse former. Irving Berlin pleide å referere til «Begin the Beguine» som «that long, long song».

1930-årene var Cole Porters gyldne tiår. Han lagde da en rekke suksessrike musikaler, blant dem *[[The New Yorkers]]*, *[[Gay Divorcee]]*, *[[Anything Goes]]*, *[[Jubilee]]*, *[[Red Hot And Blue]]*, og *[[Dubarry Was A Lady]]*.

## Låter i kulturkanon
Andre av hans låter som av Alec Wilder regnes for å høre med i kulturkanonen den store amerikanske sangboka er blant annet «After You, Who?», «All Through the Night», «Another Op'nin', Another Show», «Anything Goes (sang)», «At Long Last Love», «Begin the Beguine», «Blow, Gabriel, Blow», «Brush Up Your Shakespeare», «But In The Morning, No!».

## Låter
* You Do Something to Me

## Referanser


## Eksterne lenker
* 
* 
* 
*
Bercháns profeti

**Bercháns profeti** er et relativt stort historisk dikt skrevet på middelirsk språk. Teksten er bevart i Det kongelige irske akademi som manuskript *MS 679 (23/G/4)* med noen få senere kopier. Verket ble sannsynligvis skrevet på 1100-tallet, men gir seg ut for å være en profeti gjort tidlig på middelalderen.

Teksten består av 204 vers, to som er ødelagt (128, 168). Det er delt inn i to deler. Den påståtte forfatteren til første del (vers 1 til 96) er en irsk abbed ved navn Berchán, som også har gitt navn til diktet. Første del består av en historie om Bercháns eget kloster, en opptegnelse av angrep fra norske vikinger, og en beskrivelse av regimene til nitten irske konger.

Del to (vers 97 til 206) er et anonymt profeti som blir gitt i tidsrommet til Sankt Patricks død på 400-tallet, forutser livet til sankt Columba (død 597) og Áedán mac Gabráin, konge av Dál Riata (død ca. 609), og 24 skotske konger, fra Cináed mac Ailpín (død 858) til Domnall Bán (død 1097). Diktet er svært indirekte i sin identifikasjon av de skotske kongene og benytter en lang rekke av obskure poetiske bilder og sammenligninger. Til forskjell fra de irske kongene i del en er det ingen medfølgende kommentarer i navngivingen av kongene, men kan likevel bli identifisert og er derfor av historisk verdi. Diktet er et av de mest betydningsfulle kilder til forståelsen av skotsk historie for den epoken den dekker.

Diktene forfekter å være profetier av Berchán (død ca. 770), skrevet retrospektivt på 1100-tallet, skjønt diktene for den skotske seksjonen er tilskrevet en annen forfatter som tilegnet diktene til Berchán, og tradisjonen hevder at Berchán forfattet de første diktene. Det eldste manuskriptet for Bercháns profeti er fra 1700-tallet, men åpenbart langt eldre da fragmenter ble bevart i *[[Leinsterboken]]* som ble samlet ca. 1160-1170. Diktene gir et kortfattet innblikk i hva forfatterne av hva de som skrev historien til det gæliske samfunnet i tidlig middelalder var opptatt av: regional rivalisering, angrep fra vikinger, kirkens sikkerhet, og behovet for sterke konger er en del av temaene. Ingen av nedtegnelsene besvarer alle spørsmålene om epoken, men de komplementerer andre historiske kilder.

## Referanser


## Litteratur
* Anderson, Alan Orr (1922): *Early Sources of Scottish History: AD 500-1286*', bind I, Edinburgh, s. xxxiv-v
* Hudson, Benjamin T. (1996): *Prophecy of Berchán: Irish and Scottish High-kings of the Early Middle Ages*, Greenwood Publishing Group, ISBN 0313295670
Translasjon

**Translasjon,** fra latin: *translatio,* «overføre»; kan bety:

* Oversettelse av tekst fra et språk til et annet
* Translasjon (kristendom), flytting av et relikvie
* Translasjon (biologi)
* Translasjon (fysikk), forskyvning av et objekt uten at det roteres eller deformeres.
* Translasjon (matematikk)
Annalene av de fire mesterne

**Annalene av de fire mesterne**, eller **Annalene om kongeriket Irland av De fire mesterne**, er en krønike om middelalderens irske historie. Fortellingens innhold spenner fra myten om Syndfloden i 2242 f.Kr. til 1616 e.Kr., skjønt de aller tidligste nedtegnelsene antas å være skrevet rundt 550 e.Kr.

Annalene er hovedsakelig en samling av tidligere annaler, men noe er originalt arbeid. De er satt sammen mellom 1632 og 1636 i den fransiskanske klosteret i grevskapet Donegal på Irland. Opptegnelsene for 1100-tallet og tidligere har sine kilder i andre klosterannaler i middelalderen. De senere skrifter kom fra opptegnelser om det irske adelskapet (som *[[Ulster-annalene]]*), og opptegnelsene fra 1600-tallet er basert på personlige skrifter, samlinger og observasjoner.

Sjefredaktøren for annalene var Michael O'Clery, og han ble assistert av blant annet Peregrine O'Clery, Fergus O'Mulconry og Peregrine O'Duignan. Selv om kun en av forfatterne var en faktisk fransiskaner, Michael O'Clery, har de alle blitt kjente som «De fire munker» eller på originalens gæliske språk «Na Ceithre Maistir» – og den angliserte versjonen ble «De fire mesterne», et navn som etter hvert festet seg på annalene selv. Beskytter for prosjektet var Fearghal Ó Gadhra, en adelsmann i det irske grevskapet Sligo.

Annalene ble opprinnelig skrevet på irsk. Det eksisterer flere kopier manuskriptet og de blir bevart i Trinity College i Dublin, Det kongelige irske akademi og University College Dublin.

Den første betydelige engelske oversettelsen (som starter med opptegnelsene for 1171) ble utgitt av Owen Connellan i 1846. Connellan-oversettelsen inkluderte annalene fra 1100-tallet og til de komplette opptegnelsene for 1600-tallet, og var den eneste versjonen som hadde forside trykket i fire farger og inkluderte et stort, sammenfoldet kart som viste bostedene til de irske familiene. Denne oversettelsen var bortimot glemt i 150 år før den ble gjenoppdaget og utgitt på nytt på begynnelsen av 1900-tallet. Connellan-oversettelsen ble etterfulgt flere år senere av en fullstendig oversettelse av historikeren John O'Donovan.

## Eksterne lenker
* Catholic Encyclopedia: Annals of the Four Masters
* List of Published Texts at CELT &mdash; University College Cork's *Corpus of Electronic Texts* – prosjektet har den komplette teksten av annalene online, både i den originale irske såvel som O'Donovans oversettelse.
* Irish Script On Screen &mdash; ISOS-prosjektet ved *Dublin institutt for avanserte studier* har en høyoppløselige digitale bilder av *Det kongelige irske akademi*s kopi av annalene.
Serveringsloven

**Lov om serveringsvirksomhet (serveringsloven)**, av 13. juni 1997, har som formål å sikre forsvarlig drift av serveringssteder av hensyn til næringen, gjestene og samfunnet for øvrig.

## Eksterne lenker
* Lov om serveringsvirksomhet – fra Lovdata
Siv

**Siv**, **SiV** eller **SIV** kan referere til:

* Siv (mytologi), en gudinne i norrøn mytologi
* Siv (navn), et kvinnenavn
* Sivfamilien (Juncaceae), en gruppe planter
** Siv (planter) (*Juncus*), en slekt i sivfamilien
* Studentsamskipnaden i Vestfold (SiV)
* Sykehuset i Vestfold (SiV HF)
* Simian immunsviktvirus (engelsk *Simian immunodeficiency virus*)
* Svineinfluensa (engelsk *Swine influenza virus*)
Helge Kjekshus

**Helge Kjekshus** (født 18. august 1968 i Toronto i Canada) er en norsk klassisk pianist.

Kjekshus er i fremste rekke blant unge norske solister. Han har studert med professor Jiri Hlinka ved Bergen Musikkonservatorium og med professor Boris Berman ved Yale University, New Haven. Før dette avla han diplomeksamen med beste oppnåelige karakter ved Norges musikkhøgskole. Han har studert med bl.a. Kari Østereng, Robert Riefling og Jens Harald Bratlie.

Kjekshus har turnert og vært solist i Norge, i mange europeiske land, i USA og i Tokyo, og spilt med mange fremragende orkestre både i Europa, Russland og USA, og  opptrådt med dirigenter som Paavo Berglund, Dimitrij Kitayenko, Alexander Dimitriev, Janos Fürst, Owain Arwel Hughes, Andras Ligeti og Kjell Seim.

Han har opptrådt på en rekke internasjonale festivaler som Kissinger Sommer, Risør Kammermusikkfest, Festspillene i Bergen, Bath-festivalen i England, Bellereve-festivalen i Genève m.fl. Sammen med Henning Kraggerud har han gjort glimrende konserter for ledende konsertarrangører i New York, Washington D.C., San Francisco, Berlin, Dublin og London. I de senere år er han blitt etterspurt som dirigent for symfoni- og kammerorkestre.

Han er fra 2009 ansatt som lektor i piano ved musikkhøgskolen i Piteå i Sverige.

## Priser og utmerkelser
Kjekshus har vunnet mange norske priser, bl.a. Ungdommens Pianomesterskap 1982, Sparre Olsen-konkurransen 1983, Robert Riefling-prisen 1986, Ungdomssymfoniker-prisen 1989, Levin-prisen 1990 og Griegprisen 1998

## Annet
Fra 1995 til 2003 har Kjekshus hatt sponsoravtale med Statoil.

## Referanser
St. Louis

**St. Louis** er en by i den amerikanske delstaten Missouri. Det er den største byen i Missouri etter Kansas City, men den har delstatens største storbybefolkning. Byen er oppkalt etter Louis IX av Frankrike.

Saint Louis ligger lengst øst i delstaten ved elva Mississippi, like sør for der sideelva Missourielva renner ut i hovedelva. Elva Mississippi er også grenseelv mot delstaten Illinois, og området på begge sider av elva danner metropolen *Greater Saint Louis*. Det er det 19. største byområdet i USA med et folketall på om lag 2,9 millioner.

Saint Louis ble grunnlagt i 1764 av de franske pelshandlerne Pierre Laclède og René Auguste Chouteau. Byen vokste fort, og på 1800-tallet var den den fjerde største byen i USA. I 1904 hadde byen en såkalt verdensutstilling og de tredje olympiske sommerleker. 

Økonomien er basert på tjenesteytende næringer, handel, godstransport, industri og turisme.

Lambert-St. Louis internasjonale lufthavn ligger om lag 16 km nordvest for byen.

## Referanser


## Eksterne lenker
* 
*  Explore St. Louis
*
Brunswick

**Brunswick** er det engelske og franske navnet på byen og regionen Braunschweig i Tyskland.

**Brunswick** kan vise til:

## Geografi
### Australia
* Brunswick (Victoria)
* Brunswick Junction (Vest-Australia)
* Brunswick Heads (New South Wales)

### Canada
* New Brunswick, canadisk provins

### Chile
* Brunswickhalvøya

### Storbritannia
* Brunswick (Hove)
* Brunswick (Greater Manchester)
* Brunswick (Swansea)
* Brunswick (West Midlands)
* Brunswick Village

### USA
* Brunswick (Georgia)
* Brunswick (Maine)
* Brunswick (Maryland)
* Brunswick (New York)
* Brunswick (Nord-Carolina)
* Brunswick (Ohio)
* Brunswick (Wisconsin)

## Annet
* Brunswick (plateselskap)
* Brunswick Corporation
Liste over ordførere i Rødøy

**Liste over ordførere i Rødøy** er en liste over ordførere i Rødøy herred og kommune. Rødøy herred ble opprettet 1. januar 1838 som følge av formannskapslovene. Den 1. januar 1918 skiftet det navn til Rødøy kommune. Den 1. januar 1884 ble Meløy herred skilt ut fra Rødøy. Meløy hadde på dette tidspunkt det største folketallet og det største arealet, men Rødøy beholdt herredets navn. Frem til delingen i 1884 omfatter derfor denne listen også ordførere for det området som senere ble til Meløy.

Rødøy har hatt 31 ordførere siden etableringen i 1838. Syv av disse har innehatt embedet i to perioder, en i tre perioder, mens de øvrige har hatt en sammenhengende embedstid. I denne listen har de ikke unike nummer, men er nummerert etter skifter. Listen omfatter derfor 39 ordførerperioder. Under andre verdenskrig innsatte Nasjonal Samling en ordfører som ikke var lovlig valgt; denne er nevnt i listen, men er ikke tildelt et nummer.

Nåværende ordfører, siden 31. oktober 2019, er Inger Monsen innvalgt på fellesliste mellom Ap og KrF.

## Referanser
Strøm

**Strøm** kan vise til

* Elektrisk strøm, bevegelse av elektriske ladninger
* Havstrøm, bevegelser av vannmasser i verdenshavene
* Pyroklastisk strøm, en form av vulkansk utslipp
* Strøm, kirkesogn i Sør-Odal
* Strøm (etternavn), kjente personer med etternavn Strøm

## Se også
* Strømm kommune
Paul Broca

**Paul Pierre Broca** (født 28. juni 1824 i Sainte-Foy-la-Grande i Frankrike, død 9. juli 1880 i Paris) var en fransk lege, anatom og antropolog.

## Utdannelse
Broca var en fremragende student. Han påbegynte sine medisinstudier i Paris i en alder av kun 17 år og ble uteksaminert som 20-åring, på et tidspunkt i livet da hans jevnaldrende så vidt hadde påbegynt sine studier.

Broca ble tidlig professor innen kirurgisk patologi ved Universitetet i Paris. Han utmerket seg hurtig som en merittert medisinsk forsker innenfor mange områder. I en alder av 24 år hadde han mottatt mange utmerkelser, medaljer og viktige posisjoner. Hans tidlige vitenskapelige arbeider omhandlet brusk- og ben-histologi, men han studerte også patologiske forandringer kreftsykdommer, behandlingen av aneurysmer, og barnedødelighet. En hans store interesseområder var studier av hjernens komparative anatomi. Han skrev omfattende om Darwinismen, kjent som transformisme i Frankrike.

## Språkforskning
Broca er mest av alt berømt for sin forskning på hjernens senter for språkproduksjon. Dette er lokalisert i frontallappen og er nå kjent som Brocas område. Han kom frem til denne oppdagelsen ved å studere hjernen hos pasienter med afasi, personer som har mistet evnen til å snakke som følge av en hjerneskade. Grunnlaget for Brocas forskning ble dannet ved hjelp av hans første pasient ved Bicêtre-sykehuset, *Leborgne*, en pasient som fikk kallenavnet "Tan" da ordet "tan" var det eneste denne pasienten kunne ytre.

I 1861, ved post mortem-obduksjon, avslørte Broca at Tan hadde en lesjon forårsaket av syfilis i venstre hjernehalvdel.

## Personlig liv

Mot slutten av hans liv ble Broca innvalgt som livsvarig medlem av det franske senatet. Han var også medlem av Académie française og mottok mange honorære utmerkelser fra mange fremstående utdannelsesinstitusjoner, både i Frankrike og i utlandet. Broca døde i Paris i 1880.

## Se også
* Brocas område (i hjernen)

## Referanser


## Kilder
* Renato M.E. Sabbatini: The History of Psychosurgery . Brain & Mind , september 1997.
Stephen Warnock

**Stephen David Warnock** (født 12. desember 1981) er en engelsk tidligere fotballspiller.

## Klubbkarriere
### Liverpool
Warnock ble født i Ormskirk i Lancashire, der han i barndommen spilte for Rufford Colts og St Bedes RC High School. Etter en tid i Liverpools ungdomsakademi og på Englands ungdomslandslag, gikk han på lån hos Bradford City og Coventry City. Han gjorde sin førstelags debut for Liverpool mot Grazer AK i 2004, under kvalifiseringen til Mesterligaen.

Warnock imponerte en rekke anledninger i løpet av debutsesongen 2004/05. Hans gode form resulterte i at mer erfarne og anerkjente Harry Kewell ble satt på benken ved flere anledninger. I sin andre sesong (2005–06) spilte han først og fremst venstre-back, i konkurranse med John Arne Riise. Warnock scoret sitt første mål for klubben mot Fulham i en 5-1 seier 15. mars 2006.

### Blackburn
Det ble lenge spekulert rundt om i media at Warnock skulle inngå i en bytteavtale, der Blackburns kaptein Lucas Neill skulle gå motsatt vei. Neill skrev til slutt under for West Ham, mens Warnock gikk til Blackburn for 1,5 millioner pund. Han debuterte i FA-cupens fjerde runde, og imponerte i 4-0 seieren over Luton Town.

Den 31. januar 2007 spilte han sin første Premier League-kamp for Rovers mot Chelsea. Et par dager senere ble han utvist i en kamp mot Sheffield United, etter at han pådro seg to gule kort. Hans første mål kom den 25. februar 2007 i en ligakamp mot Portsmouth der Rovers vant 3-0.

### Aston Villa
Den 26. august 2009 ble det bekreftet at Aston Villa var i samtaler med Blackburn om en mulig overgang til Villa Park. Det ble til slutt bekreftet at Warnock hadde signert en fireårs kontrakt med Villa og ble tildelt draktnummer 25. Da Wilfred Bouma forlot Villa i 2010, overtok Warnock draktnummer 3.

## Referanser


## Eksterne lenker
* 
* Liverpool.no om Warnock
Sions Blad

**Sions Blad** var et menighetsblad som ble utgitt av altaretningen innenfor den læstadianske bevegelsen i Nord-Norge, de småførstefødte. Bladet kom ut første gang i 1930 i Hammerfest. Første redaktør var lærer og predikant Ananias Brune. Waldemar Ingemann overtok i 1938 og var redaktør til sin død i 1943, bosatt i Harstad. Senere ble bladet trykket i Alta. I perioder kom det ut annen hver måned, noen ganger hver måned. Bladet var skrevet på norsk, men det forekom også tekster på finsk. I 1982 gjennomgikk bladet et navneskifte fra «Sions Blad. Utkommer på Elvebakken en gang i måneden.» til «Sions Blad: Utkommer i Alta en gang i måneden. Utgitt av den Læstadianske menighet.» Bladet opphørte omkring 2010.

## Referanser
Bråvann

**Bråvann** er et boligområde ved Vågsbygdskogen og innsjøen Bråvann i Vågsbygd utenfor Kristiansand. Bebyggelsen ble utbygget fra 1988 og består nå av rundt 400 hus og 1000 innbyggere. Kjos ringvei er hovedveien gjennom området. Veiene med boliger har navn som Bråvannslia, Bråvann platå, og Bråvannstien. 

Bråvann har godt badevann med ei lita strand og ei flåte. Det er også ypperlig turterreng på Bråvann.

## Referanser
Dokka

**Dokka** er et tettsted og administrasjonssenteret i Nordre Land kommune i Innlandet. Tettstedet har  innbyggere per 1. januar , og ligger like nord for Randsfjorden. Dokka er handelssted for bygdene omkring, og har flere kjøpesentre: *Bergfossenteret*, *Bondlidtorget, Landsbyporten* og *Sentrum*.  En helg i juni har Dokka sine *Sommerdager*.

Dokka ble i august 2009 Norges første offisielle landsby.

Dokka har barneskole, ungdomsskole, videregående skole, flere barnehager, et eldrehjem, ungdomsklubb, kino og bibliotek.

## Samferdsel
Fylkesvei 33 kommer sørfra, langs østsiden av Randsfjorden. Den fortsetter nordvestover til Etnedal og Bjørgo.  Fylkesvei 245 går sørover på vestsiden av Randsfjorden. Fylkesvei 250 går gjennom/forbi Aust-Torpa (Se Torpa), over Vingromsåsen og ned til Vingrom, ca. 6 kilometer sør for Lillehammer. Veien er 46,1 kilometer lang.

Valdresbanen er en nedlagt jernbane med forbindelse til Gjøvikbanen, og gikk opprinnelig fra Eina til Fagernes. Strekningen Eina–Dokka ble åpnet i 1902 under navnet *Landsbanen*, og i 1906 ble *Valdresbanen* frem til Fagernes offisielt åpnet. Persontrafikken ble innstilt på banen fra 31. desember 1988, mens det fortsatte å kjøre godstog til Dokka fram til 31. mars 1999. Mellom Hov og Dokka er det mulig å sykle dresin.

 

## Referanser
Konveks

**Konveks** brukes for å karakterisere noe som krummer. **Konveksitet** er egenskapen å være konveks. Konveks eller konveksitet kan referere til
   
## Fysikk
* Konveks linse, en linse der sidene krummer utover.
* Konveks speil, et speil der speilsiden krummer utover, mot det innfallende lyset.

## Matematikk
* Konveks funksjon, en funksjon der mengden av punkt over funksjonsgrafen er en konveks mengde.
* Konveks omhylning, den minste konvekse mengde som inneholder et sett av punkt.
* Konveks kombinasjon, en lineærkombinasjon av punkt med ikke-negative koeffisienter som summerer seg til 1.
* Konveks mengde, en mengde der  alle linjestykker mellom to punkt i mengden også ligger i mengden.
* Konveks polygon, en mangekant der alle interne vinkler er mindre eller lik 180 grader.

## Se også
* Konkav
* *[[Bombus convexus]]*, en humleart
* *[[Carabus convexus]]*, en bille i delgruppen jordløpere.
* *[[Lucanus convexus]]*, en bille i familien hjortebiller.
Call Off the Search

***Call Off the Search*** er Katie Meluas debutalbum. Dette ble utgitt i november 2003, og ble svært godt mottatt av kritikerne. Sangen «The Closest Thing to Crazy» ble en stor hit, og preget radioene hele våren og sommeren 2004. Andre singler fra dette albumet er «Call Off the Search» og «Crawling Up a Hill».

## Sporliste
#«Call Off the Search» (Mike Batt) – 3:24
#«Crawling up a Hill» (John Mayall) – 3:25
#«The Closest Thing to Crazy» (Batt) – 4:12
#«My Aphrodisiac Is You» (Batt) – 3:34
#«Learnin' the Blues» (Delores J. Silver) – 3:23
#«Blame It on the Moon» (Batt) – 3:47
#«Belfast (Penguins and Cats)» (Katie Melua) – 3:21
#«I Think It's Going to Rain Today» (Randy Newman) – 2:30
#«Mockingbird Song» (Batt) – 3:06
#«Tiger in the Night» (Batt) – 3:07
#«Faraway Voice» (Melua) – 3:13
#«Lilac Wine» (James Shelton) – 6:42

## Eksterne lenker
*
Knapstad (Hobøl)

**Knapstad** er et sted i Indre Østfold kommune i Østfold. Knapstad er et av stoppestedene til Østfoldbanen og E18 passerer gjennom kommunen. Kommunens ungdomsskole ligger på Knapstad. Stedet har legesenter, tannlege, fotpleier, skole og et bo- og behandlingssenter. Siden 2008 har Knapstad vokst sammen med Spydeberg til ett tettsted i henhold til SSBs definisjon.

Knapstad er også kjent gjennom Øivind Bluncks figur Reidar, som gjentatte ganger fleipet med at hans far kom til å trekke seg tilbake til «Knapstad Hvilehjem» når han ble gammel.

## Referanser
Johannes Ording

**Johannes Ording** (født 19. januar 1869 i Drammen, død 25. januar 1929 på Stabekk) var en norsk teolog som er kjent for bruduljene rundt ansettelsen som professor i 1906.
## Liv og virke
Han ble cand. theol. i 1893, universitetsstipendiat i 1903 og var professor i systematisk teologi fra 1906 til 1926. Mellom 1894 og 1900 var han kapellan ved Johanneskirken i Kristiania. Han var den betydeligste representant for den tyskinspirerte liberale retning innen teologien som rundt århundreskiftet også fikk innpass i Norge. 

Han var omstridt som liberal teolog og da han ble ansatt som professor i statsråd 27. januar 1906, gikk kirkeminister Christopher Knudsen av, og den konservative professor Sigurd Odland sa fra seg sin stilling i protest. Opprettelsen av Menighetsfakultetet, som fikk rett til å utdanne prester som holdt på kirkens bekjennelse og den konservative teologi, ble en direkte følge av utnevnelsen. Biskopene J.C. Heuch og Jens Frølich Tandberg var kritiske til den liberale teologi og var aktive motdebattanter til Ordings liberale syn i det som omtales som Kirkestriden. Ording hadde også mange som støttet hans syn og biskop Kristian Schjelderup beskriver ham som *«sentralfiguren i et av de bitreste teologiske oppgjør i hele vår historie»*. Han omtales også av teologen Sigmund Mowinckel som *«et edelt og humant kristenmenneske som aldri kunne slippe den tro at godheten er den sterkeste makt i livet»*.  

Han var sønn av rektor Jørgen Fredrik Ording (1832–88) og Marie Benedicte Wildhagen (1845–1913).  Johannes giftet seg i 1896 med kusina Johanne Gabrielle Gustava Fredrikke Ording (1874–1966) hvis oldefar var fritenkeren Hans Nielsen Hauge. Deres sønn  Arne Ording (1898–1967) ble en kjent politiker og professor i historie.  Lillebroren Jørgen Fredrik Ording (1902–87) ble lærer.
## Verker
* *Den religiøse erkjendelse, dens art og vished* (1903)
* *Den kirkelige bekjendelse* (1904)
* *Gammel og moderne kristendomsopfatning* (1906)
* *Den kristelige tro* (1915)
* *Teologien* (1920)
* *Kristelig etik* (1927)
## Referanser